L 228/2
RO
Jurnalul Oficial al Uniunii Europene
15.9.2023
(5)
Echipamentele ATM/ANS care asistă comunicațiile aer-sol transmit instrucțiuni directe aeronavelor și trebuie să facă și ele obiectul certificării.
(6)
Serviciile de comunicații, supraveghere și navigație sunt utilizate direct de către ATS pentru a garanta navigația în condiții de siguranță a aeronavelor, dar cele trei servicii menționate nu au o imagine completă a traficului și nu exercită un control activ asupra separării aeronavelor.
Prin urmare, ele joacă un rol mai puțin critic.
Sistemele ATM/ANS și componentele ATM/ANS care le asistă trebuie să facă obiectul unei metode de atestare mai puțin stricte, și anume declarația de conformare a proiectului.
(7)
În fine, alte sisteme și echipamente ATM/ANS mai puțin critice care asistă serviciile meteorologice, serviciile de informare aeronautică, serviciile de management al spațiului aerian și serviciile de management al fluxului de trafic aerian trebuie să facă obiectul celei mai puțin stricte metode de atestare, și anume al declarației de conformitate.
(8)
Sunt posibile criterii suplimentare pentru a decide cu privire la importanța critică a sistemelor ATM/ANS și a componentelor ATM/ANS, în plus față de controlul managerial al riscurilor în materie de siguranță la care sunt supuse serviciile și funcțiile pe care le asistă.
(9)
Prin urmare, este oportun să fie stabilite trei niveluri distincte de cerințe și de specificații detaliate, și anume: (i) certificarea de către agenție – nivelul cel mai strict; (ii) declarație din partea unei organizații autorizate implicate în proiectarea sau producția de echipamente ATM/ANS – nivelul mediu; și (iii) declarație de conformitate emisă de către furnizorul de ATM/ANS care integrează echipamentele ATM/ANS în sistemul său funcțional, astfel cum este definit în Regulamentul de punere în aplicare (UE) 2017/373 al Comisiei (2), sau, la cererea furnizorului de ATM/ANS, de către o organizație autorizată implicată în proiectarea sau producția de echipamente ATM/ANS.
(10)
În conformitate cu articolul 29 alineatul (2) litera (a) din Regulamentul (UE) 2021/696 al Parlamentului European și al Consiliului (3), Agenției Uniunii Europene pentru Programul spațial (EUSPA) i s-a încredințat gestionarea Serviciului european geostaționar mixt de navigare (EGNOS), inclusiv exploatarea EGNOS, care acoperă, printre alte acțiuni, sprijinirea eforturilor de certificare și standardizare.
(11)
În temeiul Regulamentului (UE) 2021/696, atât EUSPA, cât și Agenția Spațială Europeană (ESA) sunt responsabile cu proiectarea sistemului EGNOS și a echipamentelor acestuia.
Agenția are obligația să supravegheze declarațiile de conformare a proiectelor echipamentelor EGNOS, în conformitate cu acordurile specifice care urmează să fie încheiate cu EUSPA.
Respectivele acorduri trebuie să abordeze aspecte tehnice, administrative și financiare, cum ar fi obligația de a consulta EUSPA în ceea ce privește elaborarea de specificații detaliate; supravegherea de către AESA a declarațiilor de conformare a proiectelor sistemului EGNOS; și schimbul de date între cele două agenții cu privire la conformarea cu standardele și practicile recomandate (SARPS) relevante ale Organizației Aviației Civile Internaționale (OACI).
Acordurile respective trebuie să asigure un nivel de siguranță și de interoperabilitate echivalent cu cerințele prezentului regulament.
(2) Regulamentul de punere în aplicare (UE) 2017/373 al Comisiei din 1 martie 2017 de stabilire a unor cerințe comune pentru furnizorii de management al traficului aerian/servicii de navigație aeriană și de alte funcții ale rețelei de management al traficului aerian și pentru supravegherea acestora, de abrogare a Regulamentului (CE) nr.
482/2008, a Regulamentelor de punere în aplicare (UE) nr.
1034/2011, (UE) nr.
1035/2011 și (UE) 2016/1377, precum și de modificare a Regulamentului (UE) nr.
677/2011 (JO L 62, 8.3.2017, p. 1).
(3) Regulamentul (UE) 2021/696 al Parlamentului European și al Consiliului din 28 aprilie 2021 de instituire a Programului spațial al Uniunii și a Agenției Uniunii Europene pentru Programul spațial și de abrogare a Regulamentelor (UE) nr.
912/2010, (UE) nr.
1285/2013 și (UE) nr.
377/2014 și a Deciziei nr.
541/2014/UE (JO L 170, 12.5.2021, p. 69).